**A Belügyminisztérium Informatikai Helyettes Államtitkárság**

**Informatikai Főosztály**

**Implementációs és Programfejlesztést Támogató Osztály**

a kormányzati igazgatásról szóló 2018. évi CXXV. törvény

 83. § (1) bekezdése alapján

pályázatot hirdet

**Informatikai ügyintéző**

**(vezető-kormányfőtanácsos)**

álláshely betöltésére

**A kormányzati szolgálati jogviszony időtartama:**

Határozott idejű, előreláthatólag 2022.06.30-ig szóló kormányzati szolgálati jogviszony

**Foglalkoztatás jellege:**

Teljes munkaidő

**A munkavégzés helye:**

1051 Budapest, József Attila utca 2-4.

**Ellátandó feladatok:**

* Informatikai rendszerek fejlesztésének, működésének nyomonkövetése.
* Beszámolók, szakmai jelentések elemzése, véleményezése.
* Részvétel informatikai fejlesztések, rendszertervek véleményezésében, kidolgozásában.
* Szakmai kapcsolattartás külső és belső szereplőkkel.
* Alkalmazott informatikai rendszerekkel szemben támasztott felhasználói és szervezeti igények, illetve problémák felmérése és elemzése, ezt követően alternatív javaslat kidolgozása.
* Szerződések, jogszabály-tervezetek, illetve egyéb dokumentumok informatikai szempontú véleményezése.
* Folyamatos kapcsolattartás a közigazgatási szervezetekkel, partner cégekkel.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet,
* Informatikai / IT területen felsőfokú végzettség,
* 1-3 év szakmai tapasztalat.

**Elvárt kompetenciák:**

* Államigazgatási ismeretek,
* Terhelhetőség, szakmai igényesség,
* Kiváló kommunikációs készség szóban és írásban egyaránt,
* Rendszerszintű gondolkodás, innovációs készség,
* Átfogó naprakész hardver/szoftver ismeret,
* Átfogó hálózatismeretek,
* Átfogó IT rendszerismeretek,
* ITIL ismeret,
* Korszerű IT folyamatainak és működésének ismerete,
* MS Excel, Word, Outlook készség szintű használata,
* Önálló és pontos munkavégzés, elhivatottság.

**Jogállás, illetmény és juttatások:**

A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény rendelkezései, valamint a Belügyminisztérium Közszolgálati Szabályzatának, valamint egyéb szabályzatainak rendelkezései az irányadók.

**A pályázat részeként benyújtandó iratok, igazolások:**

* Fényképes, részletes szakmai önéletrajz,
* Motivációs levél,
* Iskolai végzettséget, nyelvvizsgát, közigazgatási vizsgát igazoló bizonyítványok másolata,
* 3 hónapnál nem régebbi hatósági erkölcsi bizonyítvány (mely a pályázatnak nem, csak az állás betöltésének feltétele),
* Nyilatkozat, hogy a pályázatát az elbírálásban résztvevő személyek megismerhetik,
* Nyilatkozat, hogy az állás betöltésénél összeférhetetlenséget eredményező körülmény nem áll fenn, illetve azokat a kinevezése időpontjáig megszünteti,
* A pályázat tárgyában kérjük feltüntetni az „Informatikai ügyintéző” munkaköri azonosítót!

**A munkakör betölthetőségének időpontja:**

A munkakör a pályázati eljárást követően azonnal betölthető.

**A pályázat benyújtásának határideje:**

2020. október 20.

**A pályázatok benyújtásának módja:**

* Az Informatikai Főosztály részére az informatika@bm.gov.hu e-mail címen keresztül.

**A munkáltatóval kapcsolatos egyéb lényeges információ:**

A kinevezés 3 hónap próbaidő kikötésével történik.

A pályázattal kapcsolatban bővebb felvilágosítással Ábrahám Balázs szolgál a +36-1-9994366-os telefonszámon, vagy a balazs.abraham@bm.gov.hu e-mail címen.